b'\n_START_ARTICLE_\nSymbian\n_START_SECTION_\nAp\xc5\xbevalga\n_START_PARAGRAPH_\nSymbian naudoja Symbian Ltd. susietas bibliotekas, vartotojo s\xc4\x85sajas ir bendruosius \xc4\xafrankius. \xc5\xa0i operacin\xc4\x97 sistema kilo i\xc5\xa1 Psion Epoc operacini\xc5\xb3 sistem\xc5\xb3 \xc5\xa1eimos ir veikia i\xc5\xa1imtinai su ARM (Acorn RISC Macine) architekt\xc5\xabros procesoriais. ARM yra 32 bit\xc5\xb3 procesoriai, \xc5\xa1iuo metu dominuojantys mobili\xc5\xb3j\xc5\xb3 \xc4\xafrengini\xc5\xb3 rinkoje d\xc4\x97l savo energijos taupymo savybi\xc5\xb3._NEWLINE_Symbian Ltd. valdo Ericsson, Panasonic, Siemens AG, Nokia ir Sony Ericsson. BenQ \xc4\xafsigijus Siemens AG mobili\xc5\xb3j\xc5\xb3 telefon\xc5\xb3 padalin\xc4\xaf, ne\xc4\xafgijo Symbian licenzijos, kol negavo Symbian valdybos pritarimo._NEWLINE_2012 metais rinkoje tarp parduot\xc5\xb3 i\xc5\xa1mani\xc5\xb3j\xc5\xb3 telefon\xc5\xb3 4,22\xc2\xa0% buvo su Symbian operacine sistema; 2009 m. rinkos dalis siek\xc4\x97 46,9\xc2\xa0%. I\xc5\xa1 atvir\xc5\xb3j\xc5\xb3 platform\xc5\xb3 galima pamin\xc4\x97ti UIQ, Nokia 60 serijos, Nokia 80 serijos, Nokia 90 serijos platformas. I\xc5\xa1 u\xc5\xbedar\xc5\xb3 sistem\xc5\xb3 galima pamin\xc4\x97ti tokias kaip NTT DoCoMo, FOMA sistemas. B\xc5\xabtent adaptavimo lankstumas leid\xc5\xbeia Symbian operacin\xc4\x99 sistem\xc4\x85 \xc4\xafdiegti \xc4\xaf itin \xc4\xafvairius mobilius \xc4\xafrenginius._NEWLINE_Pati Symbian OS yra strukt\xc5\xabrizuota operacin\xc4\x97 sistema. Kaip ir daugelis kompiuteriams skirt\xc5\xb3 operacini\xc5\xb3 sistem\xc5\xb3, ji palaiko daugiau\xc5\xbeduoti\xc5\xa1kum\xc4\x85, daugiagiji\xc5\xa1kum\xc4\x85, bei atminties apsaug\xc4\x85.\n_START_SECTION_\nPrivalumai\n_START_PARAGRAPH_\nVienas pagrindini\xc5\xb3 Symbian operacin\xc4\x97s sistemos privalum\xc5\xb3 yra tai, kad ji yra projektuota mobiliems \xc4\xafrenginiams, paprastai pasi\xc5\xbeymintiems ribotais resursais ir turintiems nenutr\xc5\xabkstamai veikti i\xc5\xa1tisus m\xc4\x97nesius ar net metus. Symbian labai konservatyviai naudoja \xc4\xafrenginio operatyvin\xc4\x99 atmint\xc4\xaf, programuojant naudojamos tik Symbian operacinei sistemai b\xc5\xabdingos programavimo idiomos ir specialus i\xc5\xa1valymo stekas. Tai leid\xc5\xbeia suma\xc5\xbeinti operatyvin\xc4\x97s atminties naudojim\xc4\x85 ir labai \xc5\xbeymiai suma\xc5\xbeina galim\xc5\xb3 klaid\xc5\xb3 tikimyb\xc4\x99. Analogi\xc5\xa1kas technologijas Symbian naudoja ir Flash atminties, kurioje saugomos Symbian programos taupymui. Visas Symbian programavimas yra paremtas \xc4\xafvykiais, taupant energij\xc4\x85, centrinis procesorius gali b\xc5\xabti pristabdomas, kai \xc4\xafvykis n\xc4\x97ra tiesiogiai apdorojamas. Tai pasiekiama programavimo idiomos, vadinam\xc5\xb3 \xe2\x80\x9eaktyvi\xc5\xb3j\xc5\xb3 objekt\xc5\xb3\xe2\x80\x9c pagalba. Tinkamas \xc5\xa1i\xc5\xb3 funkcij\xc5\xb3 naudojimas leid\xc5\xbeia \xc5\xbeymiai prailginti \xc4\xafrenginio baterijos gyvavimo laik\xc4\x85._NEWLINE_Symbian operacin\xc4\x97 sistema yra strukt\xc5\xabrizuota, \xc5\xbeemiausiame lygmenyje reziduoja sistemos branduolys kartu su vartotojo biblioteka. \xc5\xa0i biblioteka leid\xc5\xbeia vartotojo aplikacijoms naudotis branduolio resursais. Kadangi operacin\xc4\x97 sistema palaiko mikrobranduolio architekt\xc5\xabra, tai rei\xc5\xa1kia, kad visos b\xc5\xabtiniausios sistemos palaikymo priemon\xc4\x97s yra integruotos \xc4\xaf OS branduol\xc4\xaf. Branduolys turi atid\xc4\x97t\xc4\x85 proces\xc5\xb3 vykdym\xc4\x85, bei atminties administravim\xc4\x85, ta\xc4\x8diau nepalaiko tinklo ry\xc5\xa1i\xc5\xb3 bei fail\xc5\xb3 sistemos. \xc5\xa0ie servisai palaikomi atskirais vartotoj\xc5\xb3 serveriais. Pagrindinis lygmuo turi fail\xc5\xb3 server\xc4\xaf kuris \xc4\xafgalina fail\xc5\xb3 sistemos palaikym\xc4\x85, kuris organizuojamas pana\xc5\xa1iai kaip DOS operacin\xc4\x97je sistemoje. Pati Symbian palaiko kelet\xc4\x85 fail\xc5\xb3 sistem\xc5\xb3 tame tarp FAT32 ir Symbian specifin\xc4\x97 NOR sistemos. Pati fail\xc5\xb3 sistema vartotojui yra tiesiogiai nepasiekiama per telefono interfeis\xc4\x85.\n_START_SECTION_\nProgramavimo kalbos\n_START_PARAGRAPH_\nAplikacijos Symbian operacinei sistemai yra daugiausiai ra\xc5\xa1omos C++; taip pat OPL, Python, Visual Basic, Simkin, Perl, Java ME, Flash Lite, Ruby, .NET Framework, Web Runtime (WRT) ir kitomis programavimo kalbomis.\n_START_SECTION_\nInterfeisai\n_START_PARAGRAPH_\nBe anks\xc4\x8diau i\xc5\xa1vardint\xc5\xb3 sistem\xc5\xb3 Symbian operacin\xc4\x97je egzistuoja vartotojo interfeiso posistem\xc4\x97. Patys vartotoj\xc5\xb3 interfeisai yra tiekiami atskir\xc5\xb3 gamintoj\xc5\xb3, ta\xc4\x8diau pagrindin\xc4\x97s klas\xc4\x97s ir substrukt\xc5\xabros yra organizuotos i\xc5\xa1 pa\xc4\x8dios Symbian operacin\xc4\x97s sistemos pus\xc4\x97s._NEWLINE_Labiausiai paplitusi Symbian vartotojo interfeiso versija yra Nokia 60 serija, kuri naudojama daugumoje Nokia i\xc5\xa1mani\xc5\xb3j\xc5\xb3 telefon\xc5\xb3, taip pat ir Siemens SX1, Sendo, Panasonic \xc4\xafrenginiuose. Ma\xc5\xbeiau paplitusiais laikomi Nokia 90 (naudoja Nokia 7710) ir 80 (naudoja 9300, 9500) serijos interfeisai. Sony Ericsson naudoja dar vien\xc4\x85 gana populiar\xc5\xb3 Symbian OS interfeis\xc4\x85 UIQ, \xc5\xa1\xc4\xaf interfeis\xc4\x85 naudoja ir kai kurie BenQ, bei Motorola i\xc5\xa1manieji telefonai. Naujausia yra 9 Symbian OS versija, nors vis dar gaminami aparatai naudojantys ir 6 versij\xc4\x85.\n_START_SECTION_\nIstorija\n_START_PARAGRAPH_\n1980 m. buvo \xc4\xafkurta Psion software firma._NEWLINE_1991 m. prad\xc4\x97ti leisti 3 serijos Psion \xc4\xafrenginiai, naudojantys EPOC16 operacin\xc4\x99 sistem\xc4\x85._NEWLINE_1997 m. prad\xc4\x97ti leisti 5 serijos Psion \xc4\xafrenginiai, naudojantys EPOC32 operacin\xc4\x99 sistem\xc4\x85._NEWLINE_1998 m. \xc4\xafkuriamas Symbian Ltd., bendradarbiaujant Ericsson, Nokia, Motorola ir Psion kompanijoms._NEWLINE_1999 m. i\xc5\xa1leid\xc5\xbeiama EPOC 5 versija, kitaip \xc5\xbeinoma, kaip Symbian OS 5, pasirodo pirmieji \xc4\xafrenginiai, naudojantys \xc5\xa1i\xc4\x85 sistem\xc4\x85 (Ericsson R380, Psion Revo/Revo+). Kiek v\xc4\x97liau pasirodo versija 5.1, kuri palaiko unicode simboli\xc5\xb3 kodavim\xc4\x85._NEWLINE_2003 m. pasirodo Symbian OS v7.0_NEWLINE_2004 m. Psion pasitraukia i\xc5\xa1 Symbian vystymo; pasirodo pirmasis kirminas mobiliesiems telefonams Cabir, Symbian OS v8.0, v\xc4\x97liau v8.1b, naudojusi nauj\xc4\x85 OS branduol\xc4\xaf EKA2._NEWLINE_2005 m. pasirodo Symbian OS v9.1. Versija 9.0 vie\xc5\xa1ai i\xc5\xa1leista nebuvo._NEWLINE_2006 m. pirmame ketvirtyje pasirodo Symbian OS v9.2; atnaujintas OMA Prietaiso valdymas. 2006 met\xc5\xb3 liepos 12 dien\xc4\x85 pasirodo spartesnio darbo Symbian OS v9.3._NEWLINE_2007 m. pasirodo Symbian OS v9.4. Versija pasi\xc5\xbeymi telefonais su lietimu jautriais ekranais ir programomis, startuojan\xc4\x8diomis iki 75\xc2\xa0% grei\xc4\x8diau.'